梁启超
赋示校员及诸生
在昔吾居夷，希与尘客接，箱根山一月，归装稿盈箧。
虽匪周世用，乃实与心惬，如何归乎来？两载投牢筴。
愧傣每颡泚，畏讥每慑魄，冗材惮享牺，遐想醒梦蝶。
推理悟今吾，乘愿理夙业。
郊园美风物，昔游记攸玾，愿言赁一庑，庶以客孤笈。
其时天降凶，大地血正喋，蕴怒夙争郑，导衅忽刺歙。
贾勇羞目逃，斗智屡踵蹑，遂令六七雄，傞舞等中魇。
澜倒竟畴障？天坠真己压。
狂势所簸薄，震我卧榻齂。
未能一丸封，坐遭两黥挟。
吾衰复何论？天僇困接摺。
猛志落江湖，能事寄简牍，试凭三寸管，貌彼五云叠。
庀材初类匠，诇势乃如谍，遡往既纚纚，衡今逾喋喋。
有时下武断，快若髭赴镊，哀我久宋聋，持此饷葛馌。
藏山望岂敢，学海愿亦辄。
月出天宇寒，携影响廊屧，苦心碎池凌，老泪润阶叶。
咄哉此局棋，坼角惊急劫，错节方我畀，畏途与谁涉？莘莘年少子，济川汝其楫，相期共艰危，活国厝妥帖。
当为雕鸢墨，莫作好龙叶。
夔空复怜蚿，目苦不见睫。
来者傥暴弃，耗矣始愁惵。
急景催跳丸，我来亦旬浃，行袖东海石，还指西门堞。
惭非徙薪客，徒效恤纬妾，晏岁付劳歌，口呿不能嗋。